Árangur í baráttunni gegn einelti byggir á forvörnum Vináttuverkefni Barnaheilla er forvarnarverkefni gegn einelti í leikskólum . Efnið nefnist Fri for mobberi á dönsku . Auk Íslands og Danmerkur er efnið einnig í notkun í Grænlandi og Eistalandi og fleiri lönd eru með notkun þess í farvatninu . Efnið er einnig til fyrir yngstu bekki grunnskóla og stefna Barnaheill að því að grunnskólaefnið verði einnig tekið í notkun hér á landi á næsta ári . Vinátta byggir á nýjustu rannsóknum á einelti og ákveðinni hugmyndafræði og gildum sem skulu samofin öllu skólastarfi og eru jafnframt grunnurinn að verkefnum fyrir börn , starfsfólk og foreldra . Verkefnin eru í verkefnatösku ásamt Blæ bangsa sem er táknmynd vináttunnar í verkefninu . Blær fylgja svo hjálparbangsar fyrir hvert barn sem vinnur með verkefnið í hverjum leikskóla . Samkvæmt þeim rannsóknum sem Vinátta byggir á er einelti félagslegt , menningarlegt og samskiptalegt mein eða samskipti , en ekki einstaklingsbundið vandamál . Vinátta leggur áherslu á gildi margbreytileikans og á styrkleika hvers einstakling , því einelti þróast í aðstæðum og umhverfi þar sem umburðarlyndi skortir gagnvart margbreytileikanum , gjarnan í umhverfi sem börn hafa ekkert val um að vera í og komast ekki burt úr , svo sem í skóla eða bekkjardeild . Vinátta leggur því áherslu á að skoða og vinna með hópinn sem heild , samskiptamynstur og skólabrag , en ekki einblína á að einhver sé slæmur og annar góður , ekki á geranda og þolanda . Einelti getur þróast út frá aðstæðum sem í fljótu bragði virðast saklausar , eins og að skilja út undan í leik , eða vilja ekki leiða einhvern . Þegar tekist er á við þannig aðstæður er mikilvægt að að tryggja að allir komi út úr aðstæðum með reisn , en ekki séu búin til fórnarlömb og sökudólgar . Mikilvægt er að öll börnin fái tækifæri til að byggja upp sterka sjálfsmynd og samskiptahæfni og séu metin út frá eigin styrkleikum . Rannsóknir í Danmörku sýna góðan árangur af Vináttu – Fri for mobberi og ánægju meðal starfsfólks , barna og foreldra . Starfsfólk telur verkefnið aðgengilegt , auðvelt að vinna með og ber árangur , börnin hafa öðlast meiri hæfni við að mynda tengsl , sýna tilfinningar og samkennd , að setja sér mörk og greina óréttlæti . Foreldrar eru mjög ánægðir með að verið sé að vinna með forvarnir gegn einelti strax í leikskóla . Það eru h